หุ้นสหรัฐฯปิดบวกต่อเนื่อง
ตลาดหุ้นสหรัฐปิดบวกอย่างต่อเนื่อง ดาวโจนส์เพิ่มขึ้น 33.33 จุดขณะที่ราคาน้ำมันขยับขึ้นแตะระดับสูงสุดในรอบ 2 สัปดาห์
8 มี.ค. 2556

ตลาดหุ้นสหรัฐปิดบวกอย่างต่อเนื่อง ดาวโจนส์เพิ่มขึ้น 33.33 จุดขณะที่ราคาน้ำมันขยับขึ้นแตะระดับสูงสุดในรอบ 2 สัปดาห์
 ตลาดหุ้นสหรัฐฯวานนี้(7มี.ค.) ยังปิดบวกอย่างต่อเนื่อง หลังการขยับขึ้นต่อเนื่องช่วงไม่กี่วันที่ผ่านมา ดึงดูดนักลงทุนใหม่ๆเข้าสู่ตลาดอย่างคึกคัก       ดัชนีหุ้นดาวโจนส์เพิ่มขึ้น 33.33 จุด (0.23 เปอร์เซ็นต์) ปิดที่ 14,329.57 จุด ทำสถิติสูงสุดตลอดกาลรอบใหม่ 3 วันติดต่อกัน แนสแดค เพิ่มขึ้น 9.72 จุด (0.30 เปอร์เซ็นต์) ปิดที่ 3,232.09 จุด เอสแอนด์พี เพิ่มขึ้น 2.83 จุด (0.18 เปอร์เซ็นต์) ปิดที่ 1,544.29 จุด ขณะที่ราคาน้ำมันขยับขึ้นแตะระดับสูงสุดในรอบ 2 สัปดาห์ จากข้อมูลตลาดแรงงานอันสดในของสหรัฐฯและดอลลาร์ที่อ่อนค่าลง       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน เพิ่มขึ้น 1.13 ดอลลาร์ ปิดที่ 91.56 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 9 เซนต์ ปิดที่ 111.15 ดอลลาร์ต่อบาร์เรล